САНХҮҮГИЙН ХЯНАЛТ, ДОТООД АУДИТЫН АЛБАНЫ 12 ДУГААР САРД ХИЙСЭН АЖЛЫН ТОВЧ ТАЙЛАН

2024-01-02 Баруун-Урт

**Хяналт шалгалтын мэдээлэл:**

Санхүүгийн хяналт, аудитын албаны 2023 онд дэвшүүлсэн зорилт, хийж гүйцэтгэх ажлын төлөвлөгөө, үр дүнгийн гэрээний дагуу Монгол Улсын Төсвийн тухай, Төрийн хяналт шалгалтын тухай, Нягтлан бодох бүртгэлийн тухай, Төрийн болон орон нутгийн өмчийн тухай, Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай, Шилэн дансны тухай хууль болон бусад холбогдох хууль тогтоомж түүнийг үндэслэн Төрийн эрх бүхий байгууллагаас нийтээр дагаж мөрдөхөөр тогтоосон дүрэм, журам, стандартын биелэлт, хэрэгжилтэнд хяналт тавьж, тухайн байгууллагын өмч хөрөнгийн ашиглалт, зарцуулалтад дүгнэлт өгөх илэрсэн зөрчил дутагдлыг арилгуулах, мэргэжлийн заавар зөвлөмж өгч ажиллалаа.

Санхүүгийн хяналт, дотоод аудитын алба нь аймгийн Засаг даргын баталсан нэгдсэн удирдамж, байгууллагын гүйцэтгэлийн төлөвлөвлөгөөнд тусгадсаны дагуу 2023 онд нийт 35 байгууллагын санхүүгийн үйл ажиллагаанд хяналт шалгалт хийхээр төлөвлөснөөс 35 байгууллагын үйл ажиллагаанд хяналт шалгалт хийлээ. Тухайлбал Сангийн сайдын 01 тоот нэгдсэн удирдамжаар аймгийн Нийгмийн даатгалын хэлтсийн 2021-2022 оны үйл ажиллагаа, Биеийн тамир спортын газар, Баруун-Урт сумын ЗДТГ, ГБХЗХГазар, "Сүхбаатар хөгжил ҮТП" ОНӨААТҮГ, Буруутай шийдвэрийн улмаас 2022 онд төрд учирсан хохиролыг тооцох, Эрх шилжиж ирсэн улсын төсвийн болон орон нутгийн 2023 оны хөрөнгө оруулалт, Уулбаян, Халзан, Асгат, Мөнххаан, Эрдэнэцагаан, Түмэнцогт сумын Засаг даргын Тамгын газар, Хүн эмнэлэг, Ерөнхий боловрсолын сургууль, Цэцэрлэгийн 2021-2022 оны санхүүгийн үйл ажиллагаанд хяналт шалгалт хийв. Төлөвлөгөөт бус хяналт шалгалтыг 3-н байгууллагад хийснээс: аймгийн Засаг даргын баталсан удирдамжийн дагуу Дарьгана сумын ИТХ, ЗДТГ-ын 2020-2022 оны санхүүгийн үйл ажиллагаа, аймгийн ЗДТГ-ын СТСХ-ийн хүсэлтийн дагуу аймгийн Цагдаагийн газрын дэргэдэх Түр хамгаалах байрны үйл ажиллагаатай холбогдуулан "Үжин төв" ТББ-ын санхүүгийн үйл ажиллагаанд төлөвлөгөөт бус шалгалтыг тус тус зохион байгуулсан. Дотоод аудитын шалгалтыг тус онд 9 дотоод аудит хийхээр төлөвлөснөөс 7 нь байгууллагын үйл ажиллагаанд, 2 нь сэдэвчилсэн аудит хийгдсэн. Дотоод аудитын шалгалтаар илэрсэн асуудалд 45 зөвлөмжийг хүргүүлэн ажиллаж зөвлөмжийн мөрөөр эргэн хянах хуудсаар биелэлтийг хангуулан ажиллаж байна. Нийт 59 байгууллагын үйл ажиллагаанд санхүүгийн хяналт шалгалт, дотоод аудитыг хийлээ. Хяналт шалгалтаар 1,238,672.8 мянган төгрөгийн зөрчил илэрч, 21,191.1 мянган төгрөгийг орон нутгийн төсөвт төвлөрүүлэхээр улсын ахлах байцаагчийн акт тогтоож, 1,217,481.7 мянган төгрөгийн зөрчлийг таслан зогсоох, цаашид давтан гаргахгүй байх албан шаардлага тус тус үйлдэж шийдвэрлэв. Актын биелэлт 78%, албан шаардлага 85%-ийн барагдуулалттай байна.

**Бусад мэдээлэл:**

Баруун-Урт сумын Засаг даргын Тамгын газраас зохион байгуулсан Цас цэвэрлэгээнд хамт олноороо оролцож байгууллагын хуваарьт газрын цасыг цэвэрлэсэн.Нийгмийн хариуцлагын хүрээнд элэг шилжүүлэн суулгах мэс засалд орсон Баттуул, элэг шилжүүлэн суулгах мэс засалд орох Г.Оюунбилэг нарт хамт олноороо нэгдэж сэтгэлийн хандив өргөсөн.

ТАЙЛАН БИЧСЭН:

ДОТООД АУДИТОР Б.УЯНГАНЯМ